เงินบาทแกว่งแคบ คาดกรอบสัปดาห์หน้า 35.65-36.20
ค่าเงินบาทปิดตลาดเย็นนี้อยู่ที่ระดับ 35.83/85 บาท/ดอลลาร์ อ่อนค่าจากช่วงเช้าที่เปิดตลาดที่ระดับ 35.78/80 บาท/ดอลลาร์
27 พ.ย. 2558

นักบริหารเงิน เปิดเผยถึงค่าเงินบาทปิดตลาดเย็นนี้ (27 พ.ย.) อยู่ที่ระดับ 35.83/85 บาท/ดอลลาร์ อ่อนค่าจากช่วงเช้าที่เปิดตลาดที่ระดับ 35.78/80 บาท/ดอลลาร์
เงินบาทวันนี้ยังแกว่งอยู่ในกรอบแคบๆ ไม่ค่อยมีปัจจัยมากนัก โดยแนวโน้มยังมีแรงกดดันได้จากการคาดการณ์ที่ว่าธนาคารกลางสหรัฐจะพิจารณาปรับขึ้นอัตราดอกเบี้ยนโยบายในการประชุมช่วงเดือนธ.ค.นี้ ซึ่งหากเป็นเช่นนั้นดอลลาร์ก็จะปรับตัวแข็งค่าขึ้นเมื่อเทียบกับสกุลเงินอื่นๆ
“ตลาดมากกว่า 70-80% เชื่อว่าเฟดจะปรับขึ้นดอกเบี้ยในการประชุมเดือนหน้า ซึ่งก็จะทำให้ดอลลาร์แข็งค่า แต่ทั้งนี้ตลาดรับรู้ข่าวนี้ค่อนข้างมากแล้ว ดังนั้นคงต้องรอดูว่าเฟดจะมีการส่งสัญญาณอะไรเพิ่มเติมออกมา แต่หากไม่ขึ้นดอกเบี้ย ก็อาจจะมีการเทขายดอลลาร์ออกมาได้” นักบริหารเงินกล่าว
นักบริหารเงิน คาดว่า ตลอดทั้งสัปดาห์หน้า เงินบาทจะเคลื่อนไหวอยู่ในกรอบ 35.65-36.20 บาท/ดอลลาร์ ล่าสุด THAI BAHT SPOT RATE FIXING อยู่ที่ระดับ 35.8017 บาท/ดอลลาร์
 
ที่มา: สำนักข่าวอินโฟเควสท์